1954 නොවැම්බර් මස කපුගොඩ ඥානානන්ද ලොකු හාමුදුරුවන්ගේ ශිෂ්‍යයෙකු ලෙස ජාත්‍යන්තර කීර්තියට පත්වූ මහා පඬිරුවනක්වූ කිරිවත්තුඩුවේ ශ්‍රී පඤ්ඤාසාර නායක මාහිමිපානන් වහන්සේගේ උපාධ්‍යායත්වයෙන් අල්ගම පුරාණ විහාරස්ථානයේදී කෝන්ගස්දෙනියේ ආනන්ද නමින් සසුනට ඇතුළුවූ උන්වහන්සේ පිරිවෙන් සහ විශ්ව විද්‍යාල අධ්‍යාපනය තුළින් සිය දැනුම ඔපවත් කර ගත්හ. කලක් උන්වහන්සේ පැපිලියානේ සුනේත්‍රාදේවි පිරිවෙනෙහි අධිපතිත්වය දැරුහ. දශක කිහිපයක් ලංකාවේ සිසු දරු දැරියන් හට අගනා මෙහෙවරක් ඉටු කළ ආනන්ද හිමියෝ ප්‍රංශයට වැඩම කර පැරිස් බෞද්ධ විහාරස්ථානයේ විහාරාධිපති තනතුර භාරගෙන කටයුතු කරමින් ඉමහත් මෙහෙවරක් ඉටු කරති. අද යුරෝපයේ වැඩවසන වයෝවෘද්ධ ශ්‍රී ලාංකික භික්ෂුන් වහන්සේ ආනන්ද හිමියෝය.</body>